
Parlamentul României

Camera Deputaţilor

Comisia pentru apărare, ordine                                                                                                                                                        Bucureşti, 18.09.2002

publică şi siguranţă naţională                                                                                                                                                           P.L. nr.396/2002
Nr.32/549

RAPORT

asupra proiectului de Lege pentru ratificarea Acordului între Guvernul României şi Guvernul Republicii Albania privind readmisia persoanelor, semnat la Bucureşti, la 7 iunie 2002

În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a
fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Albania privind readmisia persoanelor, semnat la Bucureşti, la 7 iunie 2002, trimis cu adresa nr.396 din 3 septembrie 2002 şi înregistrat sub nr.32/549 din 4 septembrie 2002.

      Comisia juridică, de disciplină şi imunităţi şi Comisia pentru politică externă, sesizate spre dezbatere şi avizare, cu nr. 31/765 şi, respectiv, 396, au hotărât avizarea favorabilă a proiectului de lege, în forma prezentată de iniţiatori.

      Consiliul Legislativ, cu nr.1013/31.07.2002, a avizat favorabil, cu unele observaţii şi propuneri, acest proiect de lege.

      Proiectul de lege a fost iniţiat în scopul ratificării acordului menţionat. Acordul reprezintă, atât un progres semnificativ în domeniul cooperării bilaterale între cele două state, cât şi un important semnal politic privind angajamentul României la exigenţele Uniunii Europene.

Proiectul de Lege face parte din categoria legilor ordinare şi se adoptă potrivit art.74 alineatul (2) din Constituţie.
La dezbaterea proiectului de lege a participat în calitate de invitat, conform prevederilor art.51 şi art.52 din Regulamentul Camerei
Deputaţilor, doamna Alina Rădoi, consilier juridic în cadrul Ministerului Justiţiei.
1. La lucrările comisiei au fost prezenţi 22 deputaţi din totalul de 26 de membri ai comisiei.
Proiectul de lege a fost adoptat cu toate cele 22 de voturi ale deputaţilor prezenţi.

În urma dezbaterii, în şedinţa din 18 septembrie 2002, comisia propune adoptarea fără modificări a proiectului de lege.

